पाएं अपने शहर की ताज़ा ख़बरें और फ्री ई-पेपरडाउनलोड करें
मुरैना(सबलगढ़) सबलगड़ के 700 वर्ष पुराने किले पर दबंगों ने अतक्रिमण कर लिया है। उन्होंने किले की प्राचीर(परकोटे) को तोड़कर दो मंजिला मकान बना लिया है। इस संबंध में एक व्यक्ति द्वारा जिला प्रशासन से इसकी शिकायत भी की जा चुकी हैै, बावजूद इस एतिहासिक धरोहर को बचाने की कोई शुरुआत नहीं की गई है।
इस संबंध में नंदलाल प्रजापति पुत्र मुरलीधर प्रजापति, निवासी खरकजीत गली बेनीपुरा, ने 7 अप्रेल 20201 को एसडीएम अंकिता धाकरे, तहसीलदार तथा पुरातत्व विभाग को लिखित में शिकायत की। इसके पहले भी 18 मार्च 2021 को तहसीलदार सबलगढ़ मैं शिकायत दर्ज कराई गई थी। इसके बाद पुरातत्व विभाग, मध्यप्रदेश शासन एवं भारत सरकार के पुरातत्व विभाग नई दिल्ली को भी फैक्स द्वारा आवेदन भेजा गया। लेकिन इतना सब कुछ होने के बावजूद जिला प्रशासन द्वारा कोई कार्यवाही नहीं की गई है।
सीएम हेल्पलाइन पर की शिकायत
शिकायतकर्ता ने हेल्पलाइन नंबर 1379 8151 पर भी इस मामले की सूचना दी। जिसमें बताया गया कि किले की प्राचीन दीवार को तोड़कर मकान बनाया जा रहा है। इसके अलावा एक सीएम हेल्पलाइन रामेश्वर दयाल शर्मा निवासी सबलगढ़ द्वारा दिनांक 26 अप्रेल 2021 को हेल्पलाइन नंबर 13966639 पर दर्ज कराई गई। इसी संबंध में अशोक शर्मा, प्रबंधक पुरातत्व विभाग मुरैना एवं केएल डांगी पुरातत्व विभाग संभाग ग्वालियर से भी शिकायत की गई। शिकायतकर्ता रामेश्नर दयाल शर्मा ने बताया कि उनके कहने पर पुरातत्व अधिकारी अशोक शर्मा ने उनसे कहा कि पुरातत्व विभाग की प्राचीन धरोहर सबलगढ के किले का हमारे पास सीमांकन न होने से हम कार्यवाही करने में असमर्थ हैं। सीमांकन संबंधी हमने तहसीलदार सबलगढ़ व एसडीएम को पत्र लिख चुके हैं फिर भी सीमांकन नहीं किया गया है। इसी का परिणाम है कि लोग किले की धरोहर को तोड़कर मकान बना रहे हैं। यदि आप कहते हैं तो अपने कार्यालय से सीमांकन हेतु पुनः स्मरण पत्र भेज देते हैं
1500 फुट तक तोड़ डाला परकोटा
अतक्रिमणकारियों ने जो कि एक पिता के चार पुत्र हैं। उन्होंने प्राचीन किले के परकोटे, जिसकी ऊंचाई लगभग 1500 फीट है, उसको तोड़ दिया है। इसके बाद उन्होंने मकान बनाया तथा रात में दीवारें खड़ी कर ली। इसकेे बाद दिन के उजाले में छत डाल ली।
कहते हैं शिकायतकर्ता.
यदि ऐसे ही हालात तहसील से लेकर चंबल संभाग तक रहे, तो एक दिन ऐसा आएगाा कि, किले की प्राचीन धरोहर जिस पर एक करोड़ से ऊपर रुपए खर्च हो चुके हैं, पूरी तरह बर्बाद हो जाएगा।
रामेश्वर दयाल शर्मा, शिकायतकर्ता
वर्जन..
मेरे पास सबलगढ़ के किले पर अतक्रिमण करने की शिकायत आई थी। इस संबंध में हमने एसडीएम से उसका सीमांकन करने के लिए तुरंत कह दिया था। अब सीमांकन एसडीएम को करना है, जैसे ही सीमांकन होगा, उसके तुरंत बाद उस अवैध कब्जे को हटा दिया जाएगा।
अशोक शर्मा, जिला पुरातत्व अधिकारी, मुरैैना
मुझे नहीं मामले की जानकारी..
मुझे मामले की जानकारी नहीं है। आप मुझे जानकारी उपलब्ध कराइये। मैं तुरंत कार्यवाही करूंगी।
अंकिता धाकरे, एसडीएम, सबलगढ़
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mai_Deva bho_Deva hin_Deva bho_Deva hin_Deva hin_Deva awa_Deva zho_Hant eng_Latn